Most u Klepcima
<s>Most u Klepcima premošćuje rijeku Bregavu, opština Čapljina, Bosna i Hercegovina.</s>

<s>Lokacija 
Lociran je u neposrednoj blizini naselja Klepci, 1 km sjeverno od grada, uzvodno od ušća rijeke Bregave u Neretvu nekih 200 metara.</s><s>Zapadno od mosta prolazi magistalni put M-17, Sarajevo - Jadransko more.</s>

<s>Istorijski podaci 
Na mjestu današnjega mosta postojao je rimski most.</s><s>Tačno vrijeme izgradnje mosta iz tog perioda nije utvrđeno.</s><s>Godine 1517. hercegovački Sandžak-beg Mustafa-beg izgradio je današnji most, koji je oko 150 godina kasnije obnovljen.</s><s>Nije poznato da li je izmjenjen njegov prvobitni izgled.</s><s>Prema pisanim izvorima na ovom mostu je postojao natpis kome se izgubio svaki trag.</s><s>Graditelj i legator bio je Šišman Ibrahim-paša.</s>

<s>Opis 
Podsjeća na svod Starog mosta u Mostaru, ali se svojim specifičnostima posebno izdvaja, predstavlja jedno od najznačajnijih djela osmanskog graditeljstva u oblasti infrastrukturnih objekata.</s>

<s>Most je izgrađen sa lučnim otvorom raspona 17,52 m (strijela luka iznad najnižeg vodostaja 6,30 m i produžava se oko 1,0 m ispod površine vode).</s><s>Lučna konstrukcija mosta je urađena segmentno.</s><s>Specifičnost mosta je najveći raspon ovog tipa mostova na ravničarskim rijekama.</s><s>Korito rijeke je na ovom mjestu relativno široko, obale su niske, zbog čega graditelj izvodi veće kamene podzide i formira dugačke prilazne rampe, sa čime je suzio raspon na 17,52 m.</s>

<s>Podgled svoda izveden lijepo obrađenim klesancima, sa radijalnim fugama.</s><s>Čeoni lukovi svoda uvučeni su (oko 4 cm) u odnosu na čeone zidove pa širina svoda iznosi 3,69 m. Ovi elementi su izvedeni od pravilnih klesanaca u nižim dijelovima horizontalnog, a u gornjim dijelovima kosog i radijalnog smjera.</s><s>Vijenac iznad čeonih zidova je visine 17 cm i jednostavne je profilacije, sa ogradom visine 88 cm.</s><s>Istak vijenca iznosi 10 cm u odnosu na ogradu.</s><s>Debljina istaka je nekih 15 cm.</s><s>Hodna konstrukcija je širine 3,75 m sa strmom niveletom.</s><s>Najviša točka iznosi 7,20 m iznad minimalne razine vodostaja.</s><s>Obrađena je u kaldrmi od krupnijeg riječnog oblutka sa neujednačenim stubama (u ravnini vijenca na čeonim zidovima).</s>

<s>Literatura 
 Džemal Čelić, Mehmed Mujezinović, Sarajevo 1969 -Stari mostovi u BiH
 Milan Gojković, Zavod za zaštitu kulturno-historijskog i prirodnog naslijeđa BiH, 1989 -Projekat sanacije mosta u Klepcima</s>

<s>Reference</s>

<s>Nacionalni spomenici u Čapljini
K
Mostovi u BiH iz osmanskog perioda</s>

